13. Igangsætning af planlægning for et solcelleanlæg mellem [adresse] og Nr. 
Galten (Åben)
Tidl. politisk behandling BY, 31.01.23, pkt. 7, BY, 30.01.24, pkt.7 
Forventet sagsgang
PL-U, ØK, BY
Lovgrundlag
Planloven og Miljøvurderingsloven
SAGENS INDHOLD
Byrådet skal i denne sag tage stilling til igangsætning af en lokalplan med tilhørende tillæg til Kommuneplan 
2021-32 for er solcelleprojekt som samlet omfatter ca. 300 hektar mellem Hadsten, [adresse] og Nr. Galten, 
hvoraf 248 hektar udgøres af delområder til opsætning af solpaneler. Det følger desuden af 
miljøvurderingsloven, at der skal udarbejdes en miljøvurdering af planforslagene og en miljøkonsekvens-
rapport af projektet.
Igangsætningen tager udgangspunkt i en konkret ansøgning om etablering af anlægget, samt i de 
høringssvar, som er indkommet i forbindelse med en gennemført idefase af projektet. Der er foretaget en 
forudgående idefase i perioden 8. februar til 7. marts 2024. Der indkom 41 høringssvar, som er vedlagt 
som bilag. Herudover er ansøgers kommentarer til de modtagne høringssvar vedlagt, samt et notat fra 
Teknik og Miljø med bemærkningerne til høringssvarene. 
VURDERING
Teknik og Miljø vurderer, at det samlede projekt kan bidrage til produktionen af ”grøn energi” og medvirke 
til, at Favrskov Kommune når Klimaplanens målsætning om at være selvforsynende og have reduceret 
udledningen af CO2 med 70% i år 2030. Målet er endnu ikke nået, og målet er udfordret af, at den 
eksisterende produktion af ”grøn energi” blandt andet kommer fra gamle vindmøller, som forventes udtaget 
af produktion inden for en begrænset årrække. 
Vedlagt som bilag er en startredegørelse, der fastlægger principperne for udarbejdelse af et forslag til 
kommuneplantillæg, forslag til lokalplan og miljøkonsekvens-rapport/miljørapport for et område til solceller.
Kommuneplan 2021-32 fastlægger retningslinjer for etablering af større solcelleanlæg på terræn i 
retningslinje nr. 4.2 stk. 1 og 2. Det er vurderet, at solcelleanlægget i overvejende grad er søgt placeret i 
overensstemmelse med disse retningslinjer.
I afgrænsningen af solcelleanlægget er hensynet til de nærmeste naboer søgt varetaget ved at skabe en 
afstand til anlægget. Der er seks beboelser inden for området, som alle vil blive nedlagt som følge af 
solcelleprojektet. Unison Energy Partners oplyser, at øvrige bygninger i tilknytning til disse beboelserne 
også vil blive fjernet med undtagelse af en staldbygning ved ejendommen [adresse]. Ansøger har 
ønske om at fastholde denne stald, som i dag bliver anvendt til svineproduktion i sammenhæng med 
ejendommen [adresse]. 
Skovrejsning langs kanten af solcelleområdet er et meget centralt tema i flere af høringssvarene. Unison 
Energy Partners har søgt at imødekomme ønsker til skovrejsning, og har indgået aftale med lodsejere langs 
[adresse] om etablering af et skovbånd langs solcelleanlæggets afgrænsning mod [adresse]. 
Dette skovbånd skal indgå som en del af solcelleprojektet og etableres af Unison Energy Partners.
Byråd
26. november 2024  19:00
Der er endnu ingen afklaring på, om der kan rejses skov langs solcelleanlæggets afgrænsning mod 
[adresse]. En sådan afklaring vil først ske som en del af den videre planproces. Unison Energy 
Partners forslag til solcelleanlæg med skovrejsning er vedlagt som bilag.
ØKONOMI
Projektforslaget har ingen direkte økonomiske konsekvenser for Favrskov Kommune. 
I lov om fremme af vedvarende energi (VE-loven) er det fastlagt, at opstiller af et større solcelleanlæg skal 
indbetale 125.000 kr. pr. MW installeret til en Grøn pulje. Beløbet skal i udgangspunktet betales, 
umiddelbart efter anlægget er sat i drift. Efter aftale med kommunen kan opstiller dog også vælge at 
indbetale beløbet i rater. For dette projekt forventes beløbet til Grøn pulje at beløbe sig til 25-30 mio. kr. 
Det er Favrskov Kommune, som skal uddele beløb fra Grøn pulje. Dette vil ske i overensstemmelse med 
fastlagte principper, som kan ses på [adresse] hjemmeside.
INDDRAGELSE
Borgerinddragelse og kommunikation sker efter reglerne i planloven og miljøvurderingsloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Projektforslaget har været fremlagt i en forudgående idefase i perioden 8. februar til 7. marts 2024. I 
forbindelse med idefasen blev der afholdt et borgermøde.
Ved en senere godkendelse af forslag til lokalplan med kommuneplantillæg vil planforslag og miljørapporter 
komme i offentlig høring i otte uger. Inden for denne høringsperiode vil opstiller invitere til et borgermøde, 
hvor der vil blive orienteret om lovgivning for vedvarende energi, hvori der er fastlagt ordninger, som skal 
tilgodese naboer til projektforslag om vedvarende energi.  
INDSTILLING
Direktøren for Teknik og Miljø indstiller til Byrådet:
1.
At igangsætning af lokalplan med tilhørende tillæg til Kommuneplan 2021-32 for et solcelleanlæg på 
ca. 300 hektar mellem Hadsten, [adresse] og Nr. Galten godkendes. 
2.
At igangsætning af en miljøvurderingsrapport til lokalplan og kommuneplantillæg samt en 
miljøkonsekvensrapport til projektforslag til et solcelleanlæg på ca. 300 hektar mellem Hadsten, 
[adresse] og Nr. Galten godkendes. 
BESLUTNING
Plan- og Landdistriktsudvalget, 4. november 2024:
Fraværende: Ingen
Indstillet godkendt med enkelte redaktionelle ændringer og den præcisering, at der planlægges for op til 
248 hektar solceller, og at det forventes, at der findes en løsning på skovrejsning langs [adresse] i 
lokalplanprocessen. Der tilføjes et bilag til den videre politiske behandling, der skitserer de ændringer, der 
er foretaget i forhold til det oprindelige projektforslag.
For stemte Einer Mathiesen, Tobias Klausen, Preben Møller, Thake Helen Kjeldsen, Elin Christensen 
Gyda Jespersen og Margit Bech.
Imod stemte Casper Schultz.
Casper Schultz ønsker følgende tilføjet protokollen: Casper Schultz kan ikke indstille sagen godkendt, idet 
man mangler et overblik over de nøjagtige arealstørrelser for arealer vest for det højspændingstracé, der 
går tværs gennem anlægget.
Borgmestersekretariatet, 14. november 2024:
Bilag er opdateret med de redaktionelle ændringer, som blev aftalt på mødet i [adresse] og 
Landdistriktsudvalget 4. november 2024. 
Økonomiudvalget, 19. november 2024:
Fraværende: Ingen
Indstillingen fra Plan- og Landdistriktsudvalget indstilles godkendt. 
Casper Schultz og Victor Jeppesen kan ikke tiltræde indstillingen.  
Byrådet, 26. november 2024:
Fraværende: Ingen
Indstillingen fra Økonomiudvalget blev godkendt med 20 stemmer for og 5 imod. Ingen undlod at stemme. 
For stemte Ragner Andersen, Alma Schultz, Jan Rasmussen, Gunhild Kjeldsen, Mogens Bach, 
Ronja Schmidt, Jonna Winther, Margit Bech, Erna Berg, Ragnar Kristoffersen, Borris Sørensen 
Christina Svendsen, Preben Møller, Tobias Klausen, Åge Kjeldsen, Karin Carlsen, Merethe Skov, Bitten Nørgaard 
Regitze Nielsen, Thake Helen Kjeldsen, Asger Bach og Kenny Poulsen.
Imod stemte Victor Jeppesen, Silas Christensen, Casper Schultz, Kenn Mortensen og Tage Clausen 
Kåre Skov. 
Bilag

Modtagne høringssvar (3721291)

Kommentar til høringssvar - Unison Energy Partners  (3801346)

Unison Energy Partners forslag til solcelleanlæg med skovrejsning (3804447)

Vurdering af indkomne høringssvar til ideoplæg for et solcelleanlæg mellem [adresse] og 
[adresse] (3703845)

Idéoplæg - Solcelleanlæg mellem Hadsten, [adresse] og [adresse] (3671514)

[adresse] for et solcelleanlæg mellem [adresse] og Nr. Galten (3738887)

Ændringer i det reviderede projektforslag (3816596)
